Here is a page extracted from Wikipedia that may contain CSS, HTML, and a lot of unformatted text.

Title: Partido Aragonés
Content: O Partido Aragonés (en aragonés Partiu Aragonés) ye un partiu politico rechionalista de centro-dreita aragonés, establiu o 27 d'aviento de 1977.

En succesivos congresos, iste partiu s'ha definito como nacionalista moderato y de centro, y se dició Partido Aragonés Regionalista dica 1990 en que, antiparte d'o cambio de nombre, pasó a definir-se como nacionalista. O suyo obchectivo, seguntes sinyalan os suyos estatutos, ye "lograr cuantas fins promuevan y permitan a esfensa y o enriqueiximiento socioeconomico y cultural d'Aragón ".

O PAR reclama o reconoiximiento d'os dreitos historicos y una autonomia plena (con un sistema de financiamiento suficient) ta Aragón. As cuestions de politica hidraulica han estau claus en l'acción d'o PAR, a traviés d'o suyo refuse a o trescole de l'Ebro encluyito en succesivos plans hidrolochicos nacionals. A suya organización chovenil ye o Rolde Choben - Jóvenes del PAR
   
Figuras relevants d'o PAR han estau o suyo primer president, Hipólito Gómez de las Roces, que presidió o Gubierno d'Aragón entre 1987 y 1991; o suyo secretario cheneral en diferents epocas y president d'o Gubierno d'Aragón de 1991 a 1993, Emilio Eiroa García; o suyo president en diversos periodos y actual Senador, José María Mur Bernad; u entre atros, o suyo president dende 2000 y vicepresident d'o Gubierno d'Aragón, José Ángel Biel Rivera.

Resultatos electorals

Eleccions chenerals 
En as eleccions de 1977 se presentó con o nombre de Candidatura Aragonesa Independiente de Centro (CAIC), creyando-se l'anyo siguient o Partido Aragonés Regionalista. En eleccions de 1982 se presentó con o nombre de Coalición Popular de Aragón (AP-PDP-PAR) y en as eleccions de 1996 y 2011 con o Partido Popular.

Eleccions a Corz

Eleccions municipals

Eleccions a o Parlamento Europeu 

a Dentro de Coalición Nacionalista.
b Dentro de Coalición Europea.
c Dentro de Coalición Europea.

Referencias

Vinclos externos 
  Pachina web oficial d'o Partido Aragonés.